जो दिखता है, वो बिकता है। बाजार के इस फंडे को राजनेताओं ने अपने चरित्र में उतार लिया है। नेता भी अपनी और अपनी पार्टी ही नहीं सरकार की भी मार्केटिंग करने लगे हैं। गुजरात के मुख्यमंत्री नरेन्द्र मोदी की तर्ज पर उत्तर प्रदेश की समाजवादी सरकार ने भी अपने कार्यों का ढिंढोरा पीटना शुरू कर दिया है। प्रदेश से लेकर देश और देश से लेकर विदेश तक में समाजवादी पार्टी के मंत्री और नेता अपने कामों का प्रचार करने में लगे हैं।